SZENTPÉTERSZEG KÖZSÉGI ÖNKORMÁNYZAT KÉPVISELŐ-TESTÜLETÉNEK JEGYZŐKÖNYVE 2014. 04. 28. NAPJÁN 16.15 ÓRAI KEZDETTEL MEGTARTOTT RENDES NYÍLT ÜLÉSÉRŐL

J E G Y Z Ő K Ö N Y V

Készült: 
Szentpéterszeg Községi Önkormányzat Képviselő-testületének



2014. április 28-án 16.15. órai kezdettel megtartott rendes nyílt ülésén 

Az ülés helye: Szentpéterszeg Községi Önkormányzat Tanácskozó terme
Jelen vannak: Olajos Mihály 



polgármester, 


 Balogh Gyula



            települési képviselő

                         Cs. Balogh Gyula


            települési képviselő

 Bereczkiné Balogh Erika                              települési képviselő

 Harasztosi Gyula 
                                    települési képviselő

 Kovács Imre 




 települési képviselő 
 Közös önkormányzati hivatal részéről:        
 Dr. Karancsi- Vámosi Margit 
jegyző 
                         Ékes-Tornyi Edina



  jegyzőkönyvvezető
                         Roóné Gombos Andrea                                  pénzügyi előadó
Meghívott vendégek:
  Reszler György                                              könyvvizsgáló
Olajos Mihály: Tisztelettel köszöntöm a képviselő-testület tagjait, és a meghívott vendéget. Megállapítom, hogy határozatképes a testület, hat képviselő van jelen. A meghívó és az írásos előterjesztés minden képviselő részére kiküldésre került. Kérem, a testület tagjait kézfelnyújtással jelezzék, ha egyetértenek a meghívóban szereplő napirendi pontokkal és azok sorrendjével. 
A döntéshozatalban résztvevők száma: 6 fő

A Képviselő-testület 6 igen szavazattal a következő határozatot hozta:
37/2014. (IV.28.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.
 Napirendi pontok: 


                             1./
Tájékoztató az előző testületi ülés óta eltelt időszakról
                                       Előadó: Olajos Mihály polgármester
2./
Szentpéterszeg Községi Önkormányzat 2013. évi költségvetéséről szóló 2/2013.(III.13.) önkormányzati rendeletének módosítása

            Előadó: Olajos Mihály polgármester

3./       Beszámoló Szentpéterszeg Községi Önkormányzata 2013. évi költségvetésének végrehajtásáról
            Előadó: Olajos Mihály polgármester
4./        Szentpéterszeg Községi Önkormányzatának 2014. évi összesített   
közbeszerzési terve
 Előadó: Olajos Mihály polgármester

5./        Tájékoztató a 2014. évi országgyűlési választás szentpéterszegi  

             eredményéről


 Előadó: Dr. Karancsi-Vámosi Margit jegyző
6./        Egyebek
1. napirendi pont: Tájékoztató az előző testületi ülés óta eltelt időszakról

Olajos Mihály: Az előző ülést azzal zártuk, hogy a szociális feladat ellátásokkal kapcsolatos bérleti szerződések felmondását kezdeményezzük a bérleti díjak meg nem fizetése miatt. Tájékoztatom a képviselő-testületet eltelt történésekről. Az Ady E. utca 1. szám, és a Kossuth u. 45. szám alatti  bérleti díjak kifizetésére elküldtük a felszólító levelet a velünk szerződött Óvárosi Humán Szolgáltató Központ részére. Még nem tudjuk, hogy kifizet-e vagy sem az intézmény. Szűcs Kornéllal szerződtünk, közben az intézményük kettévált, ezért más szolgáltató végzi a feladatellátást, és más az, aki bérli az intézményeket. A szolgáltató továbbadta, továbbszámlázta a bérleményt és mivel neki sem fizetnek, nem tudja rendezni a bérleti díjat. Orosz Mariann képviseletében a kelet-magyarországi szociális szolgáltató központ látja el jelenleg a feladatokat, amely nyíregyházi intézmény szívesen átvenné a feladatot, és az elmaradt bérleti díjakat rendezné. Az önkormányzatot nem érné kár. Az intézmények között lévő hatalmi harcba nem tudunk beszállni, mi egy harmadik fél vagyunk. Olyan lehetőségünk van, hogy fel tudjuk mondani a bérleti szerződést, és a másik szolgáltatóval tudunk szerződni. Tudomásom szerint a dolgozók kaptak bért, és jelenleg a feladatellátásban nincs változás. A Gondoskodó Szeretet Szociális Oktatási Központtal van feladatellátási szerződésünk, mely megállapodást nem érinti a bérleti díjak rendezése. Van-e kérdés, hozzászólás az elmúlt időszak beszámolójával kapcsolatosan? 
Kovács Imre: Nem lett volna szabad megengedni, hogy odáig fajuljon a helyzet, hogy önkormányzati tulajdon sorsáról mások döntsenek.
Cs. Balogh Gyula: Nem kaptunk kellő tájékoztatást arról, hogy nem fizetnek rendesen. Az új szolgáltató sem különb a másiknál, ha ilyen helyzetbe hozta azt a szolgáltatót, aki neki munkát adott. A következő szerződésre jobban oda kell figyelni, és ki kell venni azt, hogy a bérlemény továbbadható legyen bárkivel is szerződünk majd.

Bereczkiné Balogh Erika: Nem rég voltak itt a testület előtt, és akkor szó sem esett arról, hogy náluk problémák vannak. Hetek óta a konyha sem működik. Tovább adhatja –e a bérleményt az Óvárosi? Javasolom, hogy bérleti szerződések minden pontját nézzük át, mert én is megszavaztam, de már nem emlékszem erre a pontjára. Arról volt szó, hogy fejlesztést végeznek, korszerűsítenek majd az Ady E. u. 1. szám alatti konyhán és tovább működtetik. A bérleti szerződések további sorsáról később kell dönteni, mivel a bérleti szerződéseket szeretnénk áttanulmányozni. Indítványozom, hogy adjunk egy záros határidőt a szerződések megtárgyalásának, mondjuk a jövő hét csütörtökön lehetnek újra összejönni.
Dr. Karancsi-Vámosi Margit: A bérleti díj kifizetésére 8 nap áll  az Óvárosi Humán Szolgáltató Központ rendelkezésre. Amennyiben a felszólítást követően sem fizetnek, akkor a  bérleti szerződések felmondhatóak lesznek. Ezt a 8 napot várjuk meg, és ennek függvényében döntsenek a felmondásról, az új bérleti szerződések felől, és az új szolgáltató személye felől. A bérleti szerződésben benne van, hogy továbbadhatta a bérleményt. 2014. május 12-én tartsunk egy rendkívüli testületi ülést, addigra minden szerződést, és módosítást előkeresünk. 
Bereckiné Balogh Erika: Az intézmények képviselőit is meg kell hívni, és elő kell venni a képviselő-testület azon üléseiről a jegyzőkönyvet, ahol tárgyaltuk a bérleti szerződéseket. 
Olajos Mihály: A bérleti díjak meg nem fizetésének következményeképpen és a 8 napos fizetési határidő letelt után, a két intézmény jelenlétével Bereckiné Balogh Erika képviselő indítványára 2014. május 12-én kíván-e a képviselő-testület rendkívüli ülést tartani?
A döntéshozatalban résztvevők száma: 6 fő
A képviselő-testület 6 igen szavazattal a következő határozatot hozta.

38/2014. (IV. 28.)Önk. Számú

HATÁROZAT
Szentpéterszeg Községi Önkormányzat Képviselő-testülete úgy határozott, hogy 2014. 05. 12-én rendkívüli ülés keretében tárgyalja meg a Szentpéterszeg, Ady E. u. 1. szám és a Szentpéterszeg, Kossuth u. 45. szám alatti ingatlanok bérleti szerződéseinek további sorsát az érintett szolgáltatók jelenlétében. 

Határidő: azonnal
Felelős: Olajos Mihály polgármester

Olajos Mihály: Amennyiben nincs további kérdés, kérem a testület tagjait kézfelnyújtással jelezzék, ha elfogadják az előző ülés tájékoztatóját?
A döntéshozatalban résztvevők száma: 6 fő
A képviselő-testület 6 igen szavazattal a tájékoztatót elfogadta.

2. napirendi pont: Szentpéterszeg Községi Önkormányzat 2013. évi költségvetéséről szóló
                                  2/2013.(III.13.) önkormányzati rendeletének módosítás megtárgyalása

Olajos Mihály: A 2013. évi költségvetés módosítás megtárgyalása következik. A módosításra a beszámoló elfogadásáig van még lehetőség. A beterjesztett módosítással kapcsolatosan van-e kérdés, hozzászólás?
Roóné Gombos Andrea: A zárszámadáshoz kell igazítani a költségvetést. A költségvetési előirányzat teljesítésével kapcsolatosan még mindig voltak olyan tételek például az állami normatívák, amik befolyásolták a beszámolót.  
Kovács Imre: Áru és készlet értékesítésre nyújtott szolgáltatások, ez mit takar? Az  alkalmazottak térítése miért csökken? Egyéb működési célú bevétel, ez mit jelent? A tárgyi eszközöknél 480.000 Ft-os bevétel miből származik? 
Roóné Gombos Andrea: Az értékesítésre nyújtott szolgáltatások étkezési térítési díjak, bérleti díjak árbevételei a mázsaház és faluház bevételét jelenti. Az ellátott diákok befizetéseit takarja az alkalmazottak térítése, több lett a gyerekek állami támogatása. A 480.000 Ft-os vagyonhasznosítás földbérletből származik.  
Kovács Imre: A közfoglalkoztatottak 18 fő, kikről van szó?
Roóné Gombos Andrea: Ez statisztikai állományi létszám. Éves szintű átlag.
Bereczkiné Balogh Erika: Személyi juttatások, dologi kiadások módosított előirányzat majdnem a duplájára nőtt, ez miből származik?
Roóné Gombos Andrea: Dologi kiadás a közmunka program támogatásai, illetve az IKSZT pályázat által vásárolt felszerelések. A személyi juttatások a közmunka programban részt vevők béreit és járulékait jelenti.
Reszler György: Egyenlőre előirányzatról van szó, most a módosított előirányzatot kell szembe állítani majd a teljesítéssel.
Dr. Karancsi-Vámosi Margit: Ami december 31-ig befolyó összeg, azt át kell vezetni, ez az utolsó módosítás.
Bereckiné Balogh Erika: Régen intézményenként le volt bontva a Faluház, és az Óvoda  külön-külön.
Kovács Imre: Szó szerinti jegyzőkönyvet kérek. Négy éve itt vagyok eddig egyetlen egyszer sem fogadtam el a költségvetést, mert egyetlen egy alkalommal sem volt megtárgyalva a költségvetés és a beszámoló sem. Sarokba lettem én is állítva, én is felülbírálom önmagam, és nem akarom a dolgozókat nehéz helyzetbe hozni. Nem fogom következőleg sem elfogadni a költségvetést, ha nem tárgyaljuk meg tételesen.
Olajos Mihály: Amennyiben nincs több kérdés, hozzáfűzni való szavazzunk a beterjesztett 2013. évi költségvetés módosításáról. Kérem a testület tagjait kézfelnyújtással jelezzék, ha elfogadják az előterjesztésben lévő költségvetési rendeletet.
A döntéshozatalban résztvevők száma: 6 fő
A Képviselő-testület 5 igen szavazattal és egy fő tartózkodás (Bereczkiné Balogh Erika) mellett a következő rendeletet alkotta:
SZENTPÉTERSZEG ÖNKORMÁNYZATÁNAK

7/2014. (IV.28.) önkormányzati rendelete

az önkormányzat 2013. évi költségvetéséről szóló  2/2013. (III. 13.) önkormányzati rendelet módosításáról

Szentpéterszeg Község Önkormányzatának Képviselő-testülete az államháztartásról szóló 2011. évi CXCV. törvény 23. § (1) bekezdésben kapott felhatalmazás alapján az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:
1. §

(1) A 2013. április 1. és szeptember 30. között pótelőirányzatként biztosított állami támogatások, átvett pénzeszközök, valamint a saját bevételek előirányzatának növelése, miatt a költségvetési rendelet 2. § (1) bekezdésében megállapított 

	Költségvetési bevételét


	44.168 .E Ft-tal



	Költségvetési kiadását


	44.168 .E Ft-tal




módosítja és az önkormányzat 2013. évi

	módosított költségvetési bevételét
	228.116.E Ft-ban

	módosított költségvetési kiadását
	228.116.E Ft-ban

	a költségvetési egyenleg összegét 

-ebből  működési

            felhalmozási
	228.116.E Ft-ban

206.321.E Ft

  21.795 .E Ft


állapítja meg.

(2) A polgármesteri hivatal költségvetésében jóváhagyott működési és felhalmozási  kiadásainak és bevételeinek  előirányzatát a 2013 évi államkincstári értesítések és a  teljesítési adatok alapján növeli  44.168 E. Ft-al.

2. §

Az önkormányzat, valamint a költségvetési szervek módosítás utáni előirányzatát a 1,1; 2,1; 2,2;  6, és 9-es számú mellékletek tartalmazzák. 

3. §

 Ez a rendelet kihirdetést követő napon lép hatályba.

	..............................................
Dr. Karancsi-Vámosi Margit
	.........................................
Olajos  Mihály

	jegyző
	polgármester


A rendelet 2014. 04. 28. napján a hivatal hirdetőtáblájára kihelyezéssel kihirdetésre került.

 Dr. Karancsi-Vámosi Margit







                                jegyző 
3. napirendi pont: Szentpéterszeg Községi Önkormányzat 2013. évi költségvetésének

                                   végrehajtásáról szóló beszámoló megtárgyalása

Olajos Mihály: A beszámolót mellékleteivel, tájékoztató tábláival ellátva, illetve a könyvvizsgálói jelentéssel együtt megkaptuk. Van-e hozzászólás az elmúlt év beszámolásával kapcsolatosan?
Reszler György: A beszámolót megtekintésre, és a testület elé elfogadásra javaslom.

Balogh Gyula: Azt lehet tudni, hogy a tavalyi évben mezőgazdasági közfoglalkoztatási programból megtermelt zöldséget milyen értékben adtunk át a konyhának? Mennyi bevételünk származott?

Roóné Gombos Andrea: Nulla értéken. Támogatást kapunk rá.
Olajos Mihály: Mennyiségileg tételesen lettek átadva a konyha részére a zöldségek. Kb 100.000 Ft bevételünk származott a tavalyi évben értékesített zöldségből.
Kovács Imre: Az önkormányzat gazdasági társaságokba történő befektetései, ez mit takar?
Olajos Mihály: Főleg Elmib részvényekkel rendelkezünk, nem a lámpákat vettük meg, hanem részvényt vettünk. Eszmei értékkel bírnak, kb ez tíz millió Forintot ér. Régről vízmű részvények, Tigáz részvények tulajdonosai vagyunk. Észak alföldi Regionális Fejlesztlési Bankos részvényeik is vannak. 
Roóné Gombos Andrea: A tavalyi évben Alföldvíz részvényt vettünk 140.000 Ft értékben, a többi  régi tulajdonú. Jó része névérték szerinti. 

Cs. Balogh Gyula: Legközelebb több idő kell a megtárgyalására, és egész éves tájékoztatást hiányolom.
Olajos Mihály: Amennyiben nincs kérdés szavazzunk a beterjesztett 2013. évi költségvetés végrehajtásáról szóló beszámolóról. Kérem a testület tagjait kézfelnyújtással jelezzék, ha elfogadják az előterjesztésben lévő rendelet-tervezetet.
A döntéshozatalban résztvevők száma: 6 fő
A Képviselő-testület 5 igen szavazattal és egy fő tartózkodás (Bereczkiné Balogh Erika) mellett a következő rendeletet alkotta:

SZENTPÉTERSZEG KÖZSÉG ÖNKORMÁNYZATA
8/2014. (IV.28.) önkormányzati rendelete

a 2013. évi pénzügyi terv végrehajtásáról
Az önkormányzat képviselő-testülete az államháztartásról szóló 2011. évi CXCV. törvény 91. § (1) bekezdésében meghatározott jogkörében eljárva a 2013. évi költségvetési zárszámadásáról a következő rendeletet alkotja.

1. §

(1) Az önkormányzat képviselő-testülete a 2013. évi költségvetés végrehajtásáról szóló zárszámadást 

	213.128. E Ft
	Összes bevétellel

	5.640.E Ft    
	Maradvány igénybevétellel

	   222.597 .E Ft
	Költségvetési kiadással



	32.157.E Ft
	helyesbített maradvánnyal


hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az 1.1. mellékletben foglaltaknak megfelelően fogadja el. 
(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az 1.2., 1.3., 1.4. mellékletek szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a 2.1. és a 2.2. melléklet szerint fogadja el.

2. §

A képviselő-testület az Önkormányzat 2013. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a 3. és a 4. melléklet szerint hagyja jóvá. 
(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az 5. melléklet szerint fogadja el.

(3) Az önkormányzat, polgármesteri  hivatal bevételi és kiadási előirányzatainak teljesítését a 6.. mellékletekben foglaltaknak megfelelően hagyja jóvá.

(4) A közös hivatal bevételi és kiadási előirányzatainak teljesítését nem az önkormányzatunk számolja el. 
 (5) A költségvetési szerv bevételi és kiadási előirányzatainak teljesítését a 9., mellékletekben foglaltaknak megfelelően hagyja jóvá.

 (7) A képviselő-testület a költségvetési szervek maradványát és annak felhasználását a 11. mellékletnek megfelelően hagyja jóvá, illetve engedélyezi.

3. §

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2014. évi előirányzatokon történő átvezetéséről gondoskodni kötelesek.

4. §

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

5. §

Ez a rendelet kihirdetést követő napon lép hatályba.

Szentpéterszeg, 2014. 04. 28.

	..........................................
Dr. Karancs-Vámosi Margit
	.......................................
Olajos Mihály 

	jegyző
	polgármester


A rendelet 2014. 04. 28. napján a hivatal hirdetőtáblájára kihelyezéssel kihirdetésre került.


                                                                                                       Dr. Karancsi-Vámosi Margit








                                jegyző 
Olajos Mihály: A 2013. évi költségvetés végrehajtásáról szóló beszámolóhoz kapcsolódó könyvvizsgálói jelentéshez kérdés, hozzászólás felmerül-e? Amennyiben nem, kérem a testület tagjait kézfelnyújtással jelezzék, hogy elfogadják-e az előterjesztett 2013. évi költségvetés végrehajtásáról szóló beszámoló könyvvizsgálói véleményezését. 
A döntéshozatalban résztvevők száma: 6 fő
A Képviselő-testület 5 igen szavazattal és egy fő tartózkodás (Bereczkiné Balogh Erika) a következő határozatot hozta.

39/2014. (IV. 28.)Önk. Számú

HATÁROZAT
Szentpéterszeg Község Önkormányzat Képviselő-testülete úgy határozott, hogy elfogadja a 2013. évi költségvetés végrehajtásáról szóló véleményezéséről készült független könyvvizsgálói jelentést.
Határidő: azonnal
Felelős: Olajos Mihály polgármester
4. napirendi pont: Szentpéterszeg Községi Önkormányzatának 2014. évi összesített 

         közbeszerzési terve
Olajos Mihály: A tervezetet kiküldtük. Jegyző asszony, képviselő társaim van-e hozzáfűznivaló?
Bereckiné Balogh Erika: Jogszabály alapján vannak az értékhatárok meghatározva?
Dr. Karancsi-Vámosi Margit: Igen, a jogszabály szerint történt.
Olajos Mihály: Hozzunk döntést, kérem kézfelnyújtással jelezzék, ha elfogadják  a beterjesztett határozati javaslatot.

A döntéshozatalban résztvevők száma:6 fő
A Képviselő-testület 6 igen szavazattal a következő határozatot hozta.

40/2014. (IV. 28.)Önk. Számú

HATÁROZAT
Szentpéterszeg Község Önkormányzatának Képviselő-testülete a közbeszerzésekről szóló 2011. évi CVIII. törvény 33.§-a alapján az Önkormányzat, mint ajánlatkérő által 2014. évben lefolytatandó közbeszerzési eljárások éves tervét nemleges megjelöléssel az alábbiak szerint hagyja jóvá:

Szentpéterszeg Község Önkormányzatának

2014. évi összesített

KÖZBESZERZÉSI TERVE

                          A közbeszerzés tárgya      Irányadó             Tervezett                                         Időbeli ütemezés

                                          és mennyisége                eljárásrend         eljárási típusa  Az eljárás megindításának    A szerződés teljesítésének
                                                                                                                                               tervezett időpontja                várható időpontja vagy

                                                                                                                                                                                          a szerződés időtartama

I.

Árubeszerzés                    -                            -                       -                            -                                     -

II.

Építési                               -                            -                        -                            -                                     -
beruházás

III.

Szolgáltatás                       -                            -                       -                             -                                     -

megrendelés

IV.

Építési                                -                            -                       -                             -                                     -

koncesszió

V.

Szolgáltatási                      -                            -                        -                             -                                     -

koncesszió
A képviselő-testület megbízza a polgármestert, hogy az év közben szükségessé váló módosítások előterjesztésére.

Határidő:  folyamatos

Felelős:      Olajos Mihály polgármester

5. napirend: Tájékoztató a 2014. évi országgyűlési választás szentpéterszegi 

          eredményéről
Olajos Mihály: Az országgyűlési választáson a pártok Szentpéterszeg településen a szavazás előkészítése és lebonyolítása zökkenőmentes volt, rendkívüli esemény nem történt. A településen lakcímmel rendelkező választópolgárok száma 913 fő, megjelent 530 fő. A részvételi arány 58,05 %-os volt. Testületünk kértre a pontos tájékoztatást, mely mindenki részére kiküldésre került. Van-e hozzászólás? Kérem a testület tagjait most szavazzunk az előterjesztett tájékoztatóról, ha elfogadják kézfelnyújtással jelezzék.

A döntéshozatalban résztvevők száma: 6 fő

Szentpéterszeg Község Önkormányzatának Képviselő-testülete 6 fő igen szavazattal elfogadja a 2014. évi országgyűlési választás szentpéterszegi eredményéről készült tájékoztatót.
6. napirendi pont: Egyebek
Olajos Mihály: Május 1-2-3 napokon két nyertes pályázatunk által lehetőségünk van egy színvonalas majális, és a határon túli testvértelepülések Brüsszeli projekt megvalósításra. A települések találkozójára meghívjuk a kémeri és a szentjobbi testvértelepüléseinket. Szeretettel meghívok minden képviselő társamat, és a programtervet is átadom.  A lakosság részére szórólap került kiküldésre. Van-e még kérdés, hozzászólás az eddig az elhangzottakkal kapcsolatosan?
Cs. Balogh Gyula: Akkor, ha jól értem ez nem csak a civilek, hanem az önkormányzat rendezvénye is, be van vonva a lakosság minden rétege. A rendezvénynek megfelelő tartalma kell legyen, és ez most egy jó programnak látszik. Hozzáteszem, hogy „a mindenkit meghívunk egy tál ebédre” szlogen jól hangzik, már előbb is lehetett volna ilyet meghívást kezdeményezni. Szeretném megkérdezni azt, hogy a busz eladás hogyan halad, és a Balogh Albert ügyében milyen előrelépés történt. Azt várom, hogy az előző ülés óta eltelt időszakban tájékoztatást kapjak. 
Olajos Mihály: Meg van hirdetve a busz, nincs érdeklődő. A busz értékesítőjénél nem keresték az Isuzut, belföldön nincs érdeklődés. Most kiajánlották harmadik országnak értékesítésre. Balogh Albert a csökkentés miatt a pert másodfokon is elvesztette, most polgári peres eljárás van folyamatban ellene azért, mert nem adta le a buszt.
A Szentpéterszeg Jelenéért Jövőjéért Alapítvány tevékenységével, ezen belül is a piactér működtetésével, bérleti díjaival, annak kezelésével és felhasználásával kapcsolatosan hangzott el döntést nem igénylő tájékoztatáskérés Kovács Imre települési képviselő részéről.
Olajos Mihály: Amennyiben nincs több megbeszélni való az ülést bezárom.

K.m.f.



Olajos Mihály



             Dr. Karancsi-Vámosi Margit


 polgármester



                               jegyző 

